****

Vydáva Rím.- kat. farský úrad Kokošovce č.118, *telefón:* 77 98 118,

*email:* kokosovce@rimkat.sk

*Nielen Kokošovčanom . . .áno aj jeden hlas rozhoduje ! ! !*

Na konci pôstu v tomto roku sme mali možnosť reagovať na výzvu Prešovského samosprávneho kraja o získanie grantu 10 000 € pre náš farský kostol, resp. pre výmenu vstupu a chodníka pred ním. Oznam ste mali jasne predstavený vo farskom liste, oznamoch, na výveske aj na web stránke. Bolo potrebné poslať čo najviac sms - iek na podporu daného projektu. Teda inými slovami ukázať, že nám na získaní takýchto peňazí konkrétne záleží. Jednoducho, že to pre ten kostol chceme dostať. Prečo ? No lebo kostol je Boží dom a náš vzťah k nemu je vlastne vzťahom k živému Bohu. Je to vyjadrenie našej lásky. Nič menej a nič viac. Bohu ako takému nič nepridáme. On je šťastný sám v sebe a o svoje šťastie sa s nami delí. My môžeme zväčšovať jeho vonkajšiu slávu , resp. prejaviť sa viditeľne skrze veci , ktoré s Ním bezprostredne súvisia. A to ako vyzerá a môže vyzerať kostol je práve tento vonkajší prejav skutočnej vnútornej lásky kresťanov vo farnosti. Po takmer 12 dňoch hlasovania sme mali presne 469 hlasov. Myslím, no opravte ma ak sa mýlim, že to je reálne číslo našich farníkov aj z filiálok, ktorí sa o tom dopočuli, resp. boli v kostole, prečítali si to a nemali problém zahlasovať. Ďakujem za to všetkým ! O priebežnom stave hlasovania som ja nevedel. Oznámila to mne aj kokošovským kurátorom Zuzka Sedláková s prosbou nech ešte zabojujeme a zmotivujeme ďalších. Keď sa v Piatok utrpenia Pána 15.4. o polnoci hlasovanie zastavilo a v sobotu sme pozerali výsledky možno sme sa mnohí usmievali: Kokošovce 1318 hlasov, Podhorany 1317 hlasov. Prvé dva miesta v rámci Prešovského okresu myslím. Vyše 800 hlasov za tri dni pre náš kostol. Pre nášho Boha, ktorý v tom kostole reálne prebýva! Sila. Potešil som sa, keď som sa to dozvedel v sakrestii hneď po spoločnej veľkonočnej vigílii slávenej s Vami. Ďakujem Zuzke, ďakujem kurátorom, ďakujem všetkým, ktorí rozposielali smsky a meily aj mimo hranice našej farnosti. Na tomto príklade sa môžete rukolapne presvedčiť, že naozaj niekedy rozhoduje iba jeden jediný hlas. Možno v Kokošovciach vznikne zaujímavá „tradícia“, ak si spomeniete na posledné starostovské voľby, tiež sa skončili iba o jeden hlas. Ja som to už urobil, robím to teraz a prosím , aby ste to primerane urobili aj vy. Poďakujte sa všetkým cudzím, teda nie našim farníkom, ktorí sa ochotne nechali presvedčiť a zahlasovali. Keď sa opravuje kostol, je potrebné rozhodiť siete doširoka. Ani nie tak dohlboka (*teda dajte nám matematicky veľa*) ale doširoka (*dajte viacerí, mnohí, pomôžte nám hoc len troška*) . Pierko k pierku bude perina, euro k euru bude... verím tejto logike, verím tejto stratégii, verím v dobro, ktoré je v človeku. Verím v lásku, ktorá sa chce prejaviť. Napriek všetkému, čo vidíme a počujeme. Boh si zaslúži najviac, všetko! Lebo On sa o všetko naše stará...

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| F A R S K É O Z N A M Y: * Stretnutie rodičov prvoprijímajúcich detí: Bude na žiadosť samotných rodičov dnešnú nedeľu 15. mája o 14.30 hod. v Kokošovciach. Pozývame všetkých...
* 25. roční manželskí jubilanti: Všetky manželské páry, ktoré si v našej farnosti pripomínajú v tomto roku 25. výročie sobáša sú pozvané na špeciálne požehnanie, ktoré im chce udeliť pri sv. omši v Košiciach otec arcibiskup Mons. Bernard Bober v nedeľu 26. júna 2022 o 15 hod. kto má o túto slávnosť požehnanie a spĺňa rok sobáša 1997 nech sa nahlási osobne, alebo emailom na farskom úrade do 22. mája.
* Májová pobožnosť: Začína sa mesiac máj. Loretánske litánie budú spievanou alebo recitovanou formou vždy o 18 hod., tam kde je sv. omša, tam kde nie je, podľa zvyku – ale tiež sa odporúčame zísť v kostole, v nedeľu budú popoludní o 14 hod.
* Birmovanci: Stretnutie budú mať iba birmovanci v skupinke Dulova Ves v piatok 20.5. hneď po sv. omši v kostole.
* Rómovia: Katechézy rómov pokračujú v stredu 18.5. o 16 h. Príďte všetci, prosím!
* Adorácia: V stredu 18.5. Zlatej Bani od 17.30 h. , štvrtok 19.5. Kokošovce od 17.15 hod., Dulova Ves v piatok 20.5. od 17.15 hod.
* Prvá sv. spoveď tretiakov: Prvoprijímajúce deti budú mať sv. spoveď vo farskom kostole v Kokošovciach v sobotu 21. mája o 9.30 hod. Rodičov prosíme, aby prišli k sv. spovedi v piatok v Kokošovciach od 17.15 hod. Ostatní príbuzní oslovte nás kňazov aj počas týždňa, kedy Vám vyhovuje. Radi poslúžime...
* Prvé sv. prijímanie: Z dôvodu spomenutej slávnosti na budúcu nedeľu prosíme, aby ste vy, ktorí nie ste z rodín, resp. pozvaní tretiakmi na ich slávnosť, využili sv. omšu v sobotu večer, alebo v nedeľu ráno o 7.30 h.
* Liturgické okienko: Sprievod na sv. prijímanie začína hneď po prijímaní kňaza. Jeho znakom je spoločný spev piesne. Aj keď je sv. omša bez kantorky, či bez spevu, skúste sa do radu na sv. prijímanie stavať hneď v tej chvíli, ako Eucharistiu prijíma celebrujúci kňaz. Vy čakáte na Ježiša, nie naopak ! ! ! Vás, ktorí chcete a máte právo prijímať v tejto dobe Pána Ježiša do úst prosím, aby ste išli na konci radu a teda až po tých, ktorí prijímajú na ruku. Každý v slobode ako cíti lepšie . . .
* Vieš sa správne prežehnať ? Dotyk na čele: Prosím Boha Otca o múdrosť. Dotyk na srdci. Prosím Boha Syna o lásku! Dotyk na obidvoch ramenách: Prosím Boha Ducha Svätého o silu duchovnú aj fyzickú...Prežehnanie tiež o nás veľa prezrádza. Nemá to byť odháňanie múch ani škrabkanie sa na hrudi. Hádam nič nového...
* Úmysel apoštolátu modlitby na máj: Aby mladí, ktorí sú pozvaní na život v plnosti, boli inšpirovaný Máriiným štýlom načúvania, hĺbkou rozlišovania, odvahou viery a angažovanosťou v službe. Za hnutia v Cirkvi, aby každé svojou charizmou prispievalo k ešte väčšej jednote kresťanov a vernosti pápežovi.

*Pokojný veľkonočný čas Vám  žehnajú Vás + + kaplán Štefan a farár Ľubik*KOKOŠOVCE - Program bohoslužieb5.VEĽKONOČNÝ TÝŽDEŇ (16.5.2022 – 22.5.2022)

|  |  |  |  |  |  |
| --- | --- | --- | --- | --- | --- |
| 16.5. | PO | *Sv. Jána Nepomuckého, kňaza a mučeníka, Spomienka* | KOKOŠOVCE | 7.00 | + Michal |
| Dulova Ves | 7.30 | + Jozef a ost. rod. Bidovskej a Dancákovej *č.125* |
| 17.5. | UT | *Utorok po 5. veľkonočnej nedeli* | KOKOŠOVCE | 18.00 | +Milena +Štefan + Jozef +Mária a ost. r. Oľhovej a Kmecovej *č.108* |
| 18.5. | ST | *Streda po 5. veľkonočnej nedeli* | Lesíček | 16.30 | *Sv. liturgia* |
| Žehňa | 18.00 | +Helena Vaniščáková - *výročná* |
| Zlatá Baňa | 18.00 | +Helena Gomulecová - *výročná* |
| 19.5. | ŠT | *Štvrtok po 5. veľkonočnej nedeli* | Dulova Ves | 18.00 | ZBP rod. Vardžikovej *č.51* |
| KOKOŠOVCE | 18.00 | + rod. Kapráľovej + rod. Ivaneckej *č.61* |
| 20.5. | PIA | *Piatok po 5. veľkonočnej nedeli* | Dulova Ves*Birmovanci 18.45* | 18.00 | + Anna + Jozef a ost. rod. Komárovej a Baranovej *č.227* |
| KOKOŠOVCE | 18.00 | + Ján a ost. r. Vaškovej *č.133* |
| 21.5. | SO | *Sobota po 5. veľkonočnej nedeli* | Dulova Ves | 8.00 | + Imrich a ost. r. Sokolovej a Hatokovej *č.121* |
| *S nedeľnou platnosťou* | KOKOŠOVCE | 18.00 | ZBP Matúš a celá rodina *Abr.č.5* |
| 22.5. | NE | *6. veľkonočná nedeľa* | Dulova Ves | 8.30 | ZBP Margita a rod. Bednárikova a Havrilova *č.85* |
| KOKOŠOVCE | 7.30 | Za Boží ľud farnosti |
| 10.30 | Za prvoprijímajúce deti |
| Zlatá Baňa | 8.45 | ZBP rod. Pulikova *č.36* |
| Žehňa | 10.00 | ZBP Anton, Šimon, Iveta *D84* |
| Lesíček | 11.00  | *Sv. liturgia* |

„Neopieraj sa o človeka, raz zomrie.Neopieraj sa o strom, raz vyschne.Neopieraj sa o stenu, raz sa určite zrúti.Opieraj sa len o Boha. On ostáva navždy.“ *sv. František z Assisi**Z jednej veľkonočnej pošty:* Rehoľná sestra a zároveň katechétka na jednej základnej škole tu na východnom Slovensku mi napísala: „Včera jeden tretiak kopol spolužiačku do krku a povedal jej na plné ústa: BODAJ by si zomrela na rakovinu. Okamžite bol v riaditeľni, dostal podmienku a  2 zo správania. Tak som tiež v istom šoku premýšľala, ako mu dohovoriť bez zbytočného moralizovania a nič mi neprišlo na um . . . tak som mu napísala modlitbu, dala ju do rámčeka a poprosila som ho, aby sa ju každý večer modlil a Pán Boh zmení jeho srdce. On jediný má tu moc...a zrazu bolo dobre... A keby si len vedel s s akým prekvapením a akceptáciou ju prijal ! ! !“ Tu je spomenutá modlitba: Ježišu môj, Ďakujem ti za život, za mojich rodičov a za ich lásku. Ďakujem ti aj za mojich spolužiakov a kamarátov. Vďaka nim nikdy nie som sám. Ježišu môj, daruj mi prosím ťa lásku pre každého, aby som bol trpezlivý so sebou aj s inými a nikomu som neubližoval. AmenMilí rodičia, odkiaľ sa aj v takýchto menších deťoch berie toľká agresivita a tvrdosť aj na verejnosti ? Viete mi dať naozaj pravdivú odpoveď ?Zažívajú vaše deti dostatok prijatia a rodičovskej lásky ? Nehrajú bojové hry ?Zažívajú a prijímajú dosť objatí, pritúlenia, pohladkania, bozkov ?Vedome ich motivujete tým, že pochválite ich dobré stránky, vlastnosti, vykonané skutky ? Alebo iba obyčajnú snahu, aj keď výsledok snáď nevyšiel ?Uvedomujeme si dostatočne, že deti často kopírujú naše prejavy navzájom ? Či už rodičov, starých rodičov a súrodencov ? Že sme im modelom správania a modelujeme ich reakcie a prejavy ? Naozaj vždy platí, platilo a bude platiť: R u k a, k t o r á hýbe kolískou, hýbe celým svetom.Ohýbaj ma mamko (tatko), dokiaľ som ja . . . Bo keď už budem veľký, už so mnou nikto a nič nepohne ! ! ! Výchova je príklad a láska, nič viac.*F.W. Fröbel* |